Kipr sudi samolyotni olib qochib ketgan kishini Misrga topshirishga qaror qildi

Kipr sudi mart oyida Egypt Air aviakompaniyasi samolyotini qo‘lga olgan fuqaro Sayfiddin Mustafoni Misrga ekstraditsiya qilish qaroriga keldi. Bu haqda “TASS” xabar bermoqda.

“Taqdim etilgan dalillar asosida men 1996-yilgi ekstraditsiya kelishuvida ko‘rsatilgan barcha shartlarga rioya etilgan, degan qarorga keldim”, — ma’lum qildi ishni ko‘rib chiqqan sudya Dona Konstantina AFP’ga bergan intervyusida.
Sayfiddin Mustafoning advokatlari u Misr hukumatining siyosiy muxolifi ekanligini, shu bois Kiprdan boshpana so‘raganini uqtirmoqda. Ularning fikricha, Mustafo vatanida adolatli sud qilinmaydi.
29-mart kuni Sayfiddin Mustafo Egypt Air samolyotini garovga olib, uni Kiprga qo‘nishga majbur qilgan edi. Bu yerga yetib kelgach, u Kipr rasmiylaridan siyosiy boshpana so‘ragan edi.